Пол Верлен
Морска песен

Превод от френски: Диана Тенева, —

chitanka.info

Океанът беснее,

лудо бие в нощта.

Траурна луна

в тъмното бледнее.

Небесния мрак

мълния разсича,

зловещо тича

в светъл зигзаг.

И на талази безспирни

върху брега връхлитат,

отдръпват се и хлипат

вълните немирни.

И в безкрая небесен

ураганът свисти

гръм и грохот трещи

в зловеща песен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.